b'\n_START_ARTICLE_\nLietuvos didysis sekretorius\n_START_PARAGRAPH_\nLietuvos didysis sekretorius (lenk. Sekretarz wielki litewski) \xe2\x80\x93 Lietuvos Did\xc5\xbeiosios kunigaik\xc5\xa1tyst\xc4\x97s ir Abiej\xc5\xb3 Taut\xc5\xb3 Respublikos centrin\xc4\x97s vald\xc5\xbeios pareig\xc5\xabnas, nepriklaus\xc4\x99s pagal pareigas Senatui. Pareigybi\xc5\xb3 hierarchijoje u\xc5\xbe j\xc4\xaf auk\xc5\xa1tesnis buvo Lietuvos dvaro mar\xc5\xa1alka.\n_START_SECTION_\nPareigyb\xc4\x97s istorija\n_START_PARAGRAPH_\nPareigyb\xc4\x99 \xc4\xafsteig\xc4\x97 karalius \xc5\xbdygimantas Augustas, sekdamas Aleksandru Jogailai\xc4\x8diu, kuris 1504 m. \xc4\xafsteig\xc4\x97 Kar\xc5\xabnos did\xc5\xbeiojo sekretoriaus pareigas. Iki 1764 m. pareigas u\xc5\xbeimti gal\xc4\x97jo tik katalikai dvasininkai.\n_START_SECTION_\n\xc4\xaegaliojimai\n_START_PARAGRAPH_\nPagal kompetencij\xc4\x85 atliko pana\xc5\xa1ias pareigas, kaip ir Lietuvos didysis kancleris ir netgi j\xc4\xaf pavaduodavo, tiesa, be teis\xc4\x97s pasira\xc5\xa1yti ir antspauduoti savo antspaudu valstybinius lai\xc5\xa1kus. Ypatingais atvejais gal\xc4\x97jo lai\xc5\xa1kus antspauduoti kanclerio antspaudu. Pagrindin\xc4\x97 jo pareiga buvo slaptosios valstybin\xc4\x97s kanceliarijos tvarkymas. Taip pat jis skaitydavo seimo pos\xc4\x97d\xc5\xbeiuose karaliaus lai\xc5\xa1kus, o kar\xc5\xabnaciniame seime naujajam valdovui perskaitydavo pacta conventa._NEWLINE_Pagal pareigas Lietuvos didysis sekretorius b\xc5\xabdavo ir teismo asesorius.'